**เฟโนไฟเบรต**

**ความแรง <ปรับตามทะเบียน> มิลลิกรัม**

**ชนิด <ปรับตามทะเบียน>**

**ชื่อการค้า <tradename>**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า เฟ-โน-ไฟ-เบรต (fenofibrate)

**1.2 ยานี้ใช้เพื่ออะไร**

* ใช้เพื่อรักษาภาวะไขมันชนิดไตรกลีเซอไรด์ในเลือดสูง

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* เป็นโรคตับหรือตับทำงานผิดปกติรุนแรง
* เป็นนิ่วในถุงน้ำดี
* เป็นโรคไตหรือไตทำงานผิดปกติรุนแรง
* เป็นโรคตับอ่อนอักเสบ
* แพ้ยากลุ่มไฟเบรตและคีโตโปรเฟน

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง หรือวางแผนตั้งท้อง และหญิงให้นมลูก ควรหลีกเลี่ยงการใช้ยานี้ เพราะอาจทำให้เกิดอันตรายต่อทารก แต่แพทย์อาจพิจารณาสั่งใช้ยานี้ หากมีเหตุผลทางการแพทย์
* อายุมากกว่า 70 ปี
* ตับหรือไตทำงานผิดปกติ
* ต่อมไทรอยด์ทำงานต่ำ
* เป็นโรคเบาหวาน
* ติดเหล้าหรือดื่มเครื่องดื่มแอลกอฮอล์ปริมาณมาก
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้พร้อมอาหาร <ปรับตามรูปแบบยา>
* ห้ามเปิดหรือเคี้ยวแคปซูลยา <ปรับตามรูปแบบยา>

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ห้ามหยุดยาเอง และให้กินยานี้อย่างต่อเนื่องตามคำแนะนำของแพทย์ หรือเภสัชกร
* หลีกเลี่ยงการดื่มเครื่องดื่มที่มีแอลกอฮอล์ เพราะอาจเพิ่มความเสี่ยงให้เกิดอันตรายจากยา
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* ควรออกกำลังกาย ควบคุมน้ำหนัก และกินอาหารที่มีไขมันต่ำตามคำแนะนำของแพทย์ หรือเภสัชกร เพื่อผลการรักษาที่ดี

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

 เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* ปวดกล้ามเนื้อรุนแรง กล้ามเนื้ออ่อนแรง ร่วมกับมีปัสสาวะสีเข้มขึ้น หรือปัสสาวะออกน้อยลง มีไข้ ใจสั่น คลื่นไส้อาเจียน
* ตัวเหลือง ตาเหลือง ปัสสาวะสีเข้มผิดปกติ เบื่ออาหาร
* ปวดท้องรุนแรง ปวดร้าวไปที่หลัง
* ปวดบวมแดงที่ขา เจ็บหน้าอก

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* ท้องเสีย
* ปวดท้อง ท้องอืด
* คลื่นไส้ อาเจียน

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิ<ปรับตามทะเบียน>ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เฟโนไฟเบรต
* **ส่วนประกอบอื่น** ได้แก่ <ส่วนประกอบตามทะเบียน>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>